365 Testis, Testimonium

Viri iusti habent testimonium in hoc mundo a tribus, scilicet, a Christo, quia homo deberet sic viuere ut alii edificarentur in testimonum perhiberet sue bonitati, 1 Tim. 3[:7]: *Oportet illum testimonium habere ab* hiis *qui foris sunt*. Bonus artifex uult ita opus suum custodiri ut non ab hominibus contempnatur. Sic uult Deus ut homo vtatur membris suis quia artifex illorum laudetur, Job 29[:11]: *Auris audiens beatificabat me, et oculus videns testimonium* perhibebat *mihi*. Verum quia sepe fallitur humanum iudicium, quia quicquid rutilat non est aurum, nec strucio est accipiter licet ei simuletur. Idem vna cum testimonio proximi /f. 114rb/ exigitur aliud testimonium a consciencia interiori, 2 Cor. 1[:12]; *Gloria nostra hæc est: testimonium conscientiæ nostræ*.

¶ At rursum quia homo sepe fallitur de seipso. Nam freneticus putat se sanum quando bonus medicus iudicat ipsum fore infirmum. Ideo requiritur testimonium a Deo, Job 16[:20]: *Ecce in cælo testis meus, et conscius meus in excelsis*. Ideo beatus Paulus frequenter in epistulis suis dicit testis est mihi Deus.

¶ Item, legimus testimonium falsum quod prohibetur, Exod. 20[:16] et Deut. 5[:20]: *Non loqueris contra proximum tuum falsum testimonium.* Tale falsum testimonum habuerunt contra se, quatuor bone persone.

Primo, Naboth. Vnde amisit *vineam*, 3 Reg. 21[:1-20].

Secundo, Susanna. Dan. 13[:21]: *Dicemus testimonium* dicebant *contra* eum.[[1]](#endnote-1)

Quarto, Stephanus. Act. 7[:57]: *Testes deposuerunt vestimenta sua*.

1. An example of a third good person is not given. [↑](#endnote-ref-1)